РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 30

от заседание на комисия „Управление на собствеността”
към Пленума на Висшия съдебен съвет, проведено на 25.09.2019 г.

Днес, 25.09.2019 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Олга Керелска 
Огнян Дамянов
Боян Новански 

          ОТСЪСТВАТ: Стефан Гроздев и Пламена Цветанова.
 
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Надежда Петрова - старши експерт - икономист в отдел „Управление на собствеността“  и Красимира Василева - началник отдел „Правно обслужване и нормативна дейност“, дирекция „Правна“ в АВСС.

1.ОТНОСНО: Среща с участниците в строителния процес на обект „Реконструкция и ремонт на аварирала пристройка и основна сграда на Съдебна палата – гр. Карлово, ул. „Димитър Събев“ № 4“.

На срещата бяха поканени:
1.	Димитър Костов Делчев – управител на „ДЕМЕТРА ПРОЕКТ“ ООД – упражняващ авторски надзор по време на изпълнение на строително-монтажни работи на обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, съгласно договор № ВСС-  14018/20.11.2018 г.
2.	Валентин Стоянов Караилиев – управител на „КНД-Консулт“ ООД – изпълнител на строително-монтажни работи по обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, съгласно договор № ВСС - 11668/27.09.2018 г.
3.	Люба Костадинова – представляваща „ЛК КОНСУЛТИНГ“ ЕООД – упражняващ строителен надзор и инвеститорски контрол на строеж: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, съгласно договор № ВСС - 14018/20.11.2018 г.

Г-н Новански – член на ВСС и на Комисия „Управление на собствеността“ към Пленума на ВСС уведоми присъстващите на срещата за извършеното от него и г-н Огнян Дамянов – член на ВСС и на Комисия „Управление на собствеността“ посещение и оглед на извършваните строително-монтажни работи на обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, на 24 септември 2019 г. и за констатираните нередности при изпълнението им.

Дадена беше възможност на г-н Делчев, г-н Караилиев и г-жа Костадинова да изразят своите становища по поставените проблеми, като беше разгледан и внесеният с вх. № ВСС-12305/25.09.2019 г. от „ЛК КОНСУЛТИНГ“ ЕООД - Констативен протокол.

След проведеното обсъждане на констатираното от „ЛК КОНСУЛТИНГ“ ЕООД и съгласуване на необходимото време за изпълнение и привеждане в съответствие с договореното по сключените договори от страна на упражняващия авторски надзор на обекта и извършващият строително-монтажните работи на обекта,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА да бъде изготвен протокол, в който да бъдат отразени всички констатирани нередности и неизправности, както и направените препоръки и указания към участниците в строителния процес, по които същите постигнаха съгласие. В протокола следва да се посочат уговорените срокове за изпълнение, съответно:
 - до 30 септември 2019 година инж. Димитър Костов Делчев – управител на „ДЕМЕТРА ПРОЕКТ“ ООД – упражняващ авторски надзор по време на изпълнение на строително-монтажни работи на обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, съгласно договор № ВСС-14018/20.11.2018 г.  да направи необходимите предписания и препоръки към Валентин Стоянов Караилиев – управител на „КНД-Консулт“ ООД – изпълнител на строително-монтажни работи по обекта. 
- до 20 октомври 2019 г. Валентин Стоянов Караилиев – управител на „КНД-Консулт“ ООД – изпълнител на строително-монтажни работи по обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, съгласно договор № ВСС-11668/27.09.2018 г., да изпълни дадените му предписания от извършващия авторски надзор на обекта, предвид констатираната забава при изпълнението на строително-монтажните работи на обекта и лошото изпълнение.

-	Инвестиции и строителство:

2.ОТНОСНО: Актуализация на заложената сметна стойност на обект „Извършване на строителни работи – пети етап по преустройство на IV-ти етаж на Съдебна палата, бул. Витоша № 2“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „УССВ“ в АВСС.
2.2. ПРИЕМА за целесъобразно и необходимо увеличаване на прогнозната сметна стойност на обект „Извършване на строителни работи – пети етап от преустройство на IV-ти етаж на Съдебна палата, бул. „Витоша“ № 2“ с допълнителни средства в размер на 90 926,76 лева с ДДС. Сметната стойност се променя от 2 300 000,00 лева с ДДС на 2 390 926,76 лева с ДДС, а годишната задача за 2019 г. остава в размер на 100 000,00 лева.
2.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да отрази промяната по т. 2.2 при следваща актуализация на поименното разпределение на разходите по § 51-00 „Основен ремонт на ДМА“.
2.4. ИЗПРАЩА решението по т. 2 от настоящия протокол на Комисия „Бюджет и финанси“, за сведение.

3.ОТНОСНО: Писмо от административния ръководител на Окръжен съд - Стара Загора с вх. ВСС-10033/12.08.2019 г.  във връзка с актуализация на утвърдените финансови средства по § 51-00 „Основен ремонт на ДМА“ за обект „Проектиране и изграждане на два броя асансьори, ремонт на южна и северна фасада на вътрешния двор и изготвянето на технически паспорт на Съдебна палата гр.Стара Загора“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
3.2. ПРИЕМА за целесъобразно и необходимо увеличаване на средствата за изпълнение на обект „Проектиране и изграждане на два броя асансьори, ремонт на южна и северна фасада на вътрешния двор и изготвянето на технически паспорт на Съдебна палата гр. Стара Загора“, както следва:
3.2.1. Завишаване на заложената прогнозна сметна стойност на обект: „Проектиране и изграждане на два броя асансьори, ремонт на южна и северна фасада на вътрешния двор и изготвянето на технически паспорт на Съдебна палата гр. Стара Загора“ от 160 000,00 с ДДС на 274 185,75 лева, със сумата от 114 185,75 лева с ДДС, като годишната задача за 2019 г. остава 160 000,00 лева.
3.2.2. Извършване на разход за упражняване на авторски надзор с прогнозна стойност 3 000 лева с ДДС. Средствата са по § 51-00 “Основен ремонт на ДМА“ за сметка на „Неразпределен резерв за проектиране и основен ремонт на сгради“, с годишна задача за 2019 г. – 3 000,00 лева.
3.2.3. Извършване на  разход за консултантска услуга за строителен надзор с прогнозна стойност 5 000,00 лева с ДДС. Средствата са по § 51-00 “Основен ремонт на ДМА“ за сметка на „Неразпределен резерв за проектиране и основен ремонт на сгради“, с годишна задача за 2019 г. – 5 000,00 лева.
3.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да отрази промяната по т. 3.2 при следваща актуализация на поименното разпределение на разходите по §51-00 „Основен ремонт на ДМА“.
3.4. ИЗПРАЩА решението от настоящия протокол на Комисия „Бюджет и финанси“, за сведение и за корекция на бюджета на Окръжен съд гр. Стара Загора с 8 000,00 лева за изпълнение на годишни задачи за 2019 г. за обекта, по т. 3.2.2 и т. 3.2.3.

-	Текущи ремонти:

4.ОТНОСНО: Писмо от административния ръководител на Административен съд – Пловдив с вх. ВСС-11257/19.09.2019 г.  във връзка с осигуряване на средства за извършване на неотложен авариен ремонт по покрива и фасадната облицовка на сградата на съда.
Приложение: Доклад от инж. Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада от инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
4.2. ПРИЕМА за неотложно, необходимо и целесъобразно осигуряване на средства за извършване на неотложен авариен текущ ремонт на покрив - част от фасадна облицовка и покривно водоотвеждане по сградата на Административен съд – Пловдив за възстановяване на щети, възникнали вследствие на обилни дъждове, придружен с градушка и силни ветрове.
Стойността на разхода е определена в размер на 56 438,79 лв. с включен ДДС, съгласно най-ниското ценово предложение на „ПОПОВИ ГРУП“ ЕООД. Средствата следва да се предвидят по §10-30 „Текущ ремонт“.
Мотиви:
През периода 31 май - 02 юни 2019 г. над гр. Пловдив се е изляло голямо количество дъжд, придружен с градушка и силни ветрове. Разразилата се тридневна стихия е причинила повсеместни наводнения в града, парализирала е транспорта, настъпили са и множество повреди по сградния фонд, включително и върху сградата на Административен съд - Пловдив.
От  Административен съд – Пловдив е възложено на експерт да  изготви становище за установяване количеството и стойността на необходимите за извършване строителни и ремонтни работи по отстраняване на дефекти върху сградата.
Мерките за отстраняване на наличните течове при проливни дъждове включват:
1.	Подмяна на част от седящите улуци с нови такива, с по-голямо сечение, респективно с по-голям обем на поеманата дъждовна вода;
2.	Подмяна на част от водосточните казанчета;
3.	Подмяна и направа на нови водосточни тръби с по-голям диаметър;
4.	Подмяна на част от надулучна пола;
5.	Подмяна на част от фасадна облицовка, а в друга част - на ремонт, уплътнение и ново захващане;
6.	Покриване на неизползваеми тераси и ремонт на водоотвеждането им;
7.	Ремонт по фасада на сграда;
8.	Ремонт на вътрешно боядисване и мазилки, повредени от проникналата вода;
9.	Ремонт на вътрешни подови настилки, повредени от проникналата вода;
10.	Довършителни работи след ремонта на покрива.
Въз основа на установяване количеството на необходимите видове дейности за извършване на строителни и ремонтни работи по отстраняване на дефекти върху сградата е отправена покани до три строителни фирми, които са представили сравними и съпоставими по видове дейности ценови оферти.

4.3. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета Административен съд – Пловдив.

5.ОТНОСНО: Изпълнение на решение на Комисия „Управление на собствеността“ към Пленума на ВСС, взето по протокол № 17/05.06.2019 г., т. 10.1. във връзка с извършване на текущ ремонт на обект: „Текущ ремонт на външни колони и външно стълбище на Съдебна палата – Елхово“. 
Приложение: Доклад от инж. Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада от инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
5.2. ПРИЕМА за неотложно, необходимо и целесъобразно осигуряване на средства в размер на 39 341,06 (тридесет и девет хиляди триста четиридесет и един лев и 0,06) лева с ДДС, за извършване на неотложен текущ ремонт на външни колони и външно стълбище на Съдебна палата – Елхово, местонахождение: ПИ с идентификатор 27382.500.1836. по КК на гр.Елхово, област Ямбол.
Стойността на разхода е определена, съгласно най-ниското ценово предложение на „ВАНИНА СТРОЙ“ ООД.
Средствата следва да се предвидят по § 10-30 „Текущ ремонт“.

Мотиви:
В изпълнение Решение по т. 10.1, Протокол № 17/05.06.2019 г. от заседание на Комисия „Управление на собствеността“, административният ръководител на Районен съд – Елхово, е възложил изработване на технически проект за обект: „Текущ ремонт на външни колони и външно стълбище на Съдебната палата“, местонахождение: ПИ с идентификатор 27382.500.1836. по КК на гр.Елхово, област Ямбол, с подробна количествена сметка на „ИНВЕСТПРОЕКТ“ ЕООД, град Елхово.
Проектът е изготвен след оглед на място на конструкцията на сградата и заснемане на съществуващото положение на външното стълбище и външните колони на сградата.
Разходът е неотложен, необходим и целесъобразен, тъй като след извършването му ще бъдат изпълнени неотложни мерки за безопасна експлоатация на сградата, чрез възстановяване и усилване на отделни конструктивни елементи – два броя стоманобетонови колони и ремонтни работи на външно стълбище.
Разходът е неотложен, необходим и целесъобразен, тъй като собственикът на стоежа (сградата) носи имуществена отговорност за причинени вреди от бездействие, в резултат на което е настъпила аварията на строежа (увреждането или разрушението), довело до материални щети или увреждания на трети лица. При увреждане или разрушаване собственикът на строежа е длъжен да предприеме незабавно действия за предотвратяване или отстраняване на причинените увреждания, в съответствие с изискванията по чл. 195 от Закона за устройство на територията /ЗУТ/.

5.3. ПРИЕМА за целесъобразно осигуряване на средства в размер на 360,00 (триста и шестдесет) лева с ДДС за упражняване на авторски надзор по време на строителство, съгласно чл. 162 от ЗУТ. 
Стойността на разхода е определена, съгласно хонорара на проектанта от „ИНВЕСТПРОЕКТ” ЕООД, изготвил проектното решение – технически проект за обект: „Текущ ремонт на външни колони и външно стълбище на Съдебна палата”. Средствата следва да се предвидят по §10-00 „Издръжка“.

Мотиви:
Съгласно чл. 162 от ЗУТ и предвид сложността и спецификата на обекта е целесъобразно при извършване на ремонтните дейности да бъде осъществен авторски надзор по време на строителство.
5.4. ИЗПРАЩА решението по т. 5 от настоящия протокол на Комисия „Бюджет и финанси”, за корекция на бюджета Районен съд – Елхово.
-	Управление на собствеността:

6.ОТНОСНО: Проект на решение за разпределение на ползването на помещенията в Съдебната палата на Окръжен съд – Габрово, пл. „Възраждане“ № 1.
Приложение: Доклад от Иванка Христова – началник отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. № ВСС-4053/28.03.2019 г. от Прокуратурата на Република България, писмо с вх. № 4053/13.09.2019 г. от заместника на административния ръководител на Окръжен съд – Габрово, с което се предоставя цялостно разпределение на ползването на помещенията в Съдебната палата в гр. Габрово, пл. „Възраждане“ № 1 и с оглед разпоредбата на чл. 57, ал. 2, т. 10 от Правилника за администрацията на Прокуратурата на Република България,

6.1.	ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в сградата на Съдебната палата, гр. Габрово, пл. „Възраждане“ № 1, както следва:

На Окръжен съд – Габрово:
Сутерен - 5 броя помещения с обща площ 119 кв.м., от които:
-	Архив – 45 кв.м.
-	Склад – 25 кв.м.
-	Работник по поддръжката – 12 кв.м.
-	Стая с главно ел. табло – 15 кв.м.
-	Трафопост – 22 кв.м.

Първи етаж – 1 брой помещение с площ 15 кв.м.:
-	Бюро призовки – 15 кв.м.

Втори етаж – 3 броя помещения с обща площ 85 кв.м., от които:
-	Служба деловодство – 51 кв.м.
-	Служба архив – 30 кв.м.
-	Телефонна централа – 4 кв.м.

Трети етаж – 5 броя помещения с обща площ 110 кв.м., от които:
-	Съдебна зала – 46 кв.м. 
-	Съдебна зала – 29 кв.м.
-	Архив счетоводство – 15 кв.м.
-	Системен администратор – 15 кв.м.
-	Сървърно помещение – 15 кв.м.

Четвърти етаж – 18 броя помещения с обща площ 322 кв.м., от които:
-	Съдебен администратор – 15 кв.м.
-	Главен счетоводител – 15 кв.м.
-	Регистратура класифицирана информация – 21 кв.м.
-	Управител сгради – 15 кв.м.
-	Счетоводител касиер – 15 кв.м.
-	Съдебни секретари – 38 кв.м.
-	Съдийски кабинет – 30 кв.м.
-	Съдийски кабинети – 10 броя х 15 кв.м.
-	Съдийски кабинет – 23 кв.м.

На Районен съд – Габрово:
Сутерен – 6 броя помещения с обща площ 69 кв.м., от които:
-	Архив – 15 кв.м.
-	Архив – 2 броя х 14 кв.м.
-	Архив – 11 кв.м.
-	Архив СИС – 11 кв.м.
-	Архив СИС – 4 кв.м.

Първи етаж – 10 броя помещения с обща площ 206 кв.м., от които:
-	Кабинети СИС – 3 броя х 15 кв.м.
-	Съдебни секретари – 3 броя х 15 кв.м.
-	Бюро съдимост – 15 кв.м.
-	Счетоводство – 23 кв.м.
-	Служба деловодство – 66 кв.м.
-	Архив – 12 кв.м.

Втори етаж – 13 броя помещения с площ 243 кв.м., от които:
-	Служба архив – 53 кв.м.
-	Съдебен администратор – 15 кв.м.
-	Регистратура класифицирана информация – 10 кв.м.
-	Съдийски кабинети – 9 броя х 15 кв.м.
-	Съдийски кабинет – 30 кв.м.

Трети етаж – 4 броя помещения с площ 155 кв.м., от които:
-	Съдебни зали – 2 броя х 46 кв.м.
-	Съдебна зала – 31 кв.м.
-	Съдебна зала – 32 кв.м.
На Окръжна прокуратура – Габрово, както следва:
За нуждите на Окръжна прокуратура – Габрово:
Пети етаж – 13 броя помещения с площ 190 кв.м., от които:
-	Съдебен администратор – 15 кв.м.
-	Съдебни служители – 2 броя х 15 кв.м.
-	Счетоводство и системен администратор – 15 кв.м.
-	Регистратура класифицирана информация – 5 кв.м.
-	Служба архив – 13 кв.м.
-	Прокурорски помощник – 12 кв.м.
-	Прокурорски кабинет – 21 кв.м.
-	Прокурорски кабинети – 5 броя х 15 кв.м.

За нуждите на Районна прокуратура – Габрово:
Пети етаж  - 10 броя помещения с площ 149 кв.м., от които:
-	Съдебни деловодители – 14 кв.м.
-	Съдебен администратор и административен секретар – 15 кв.м.
-	Системен администратор и завеждащ служба – 15 кв.м.
-	Счетоводство – 15 кв.м.
-	Служба архив – 18 кв.м.
-	Прокурорски кабинети – 3 броя х 14 кв.м.
-	Прокурорски кабинети – 2 броя х 15 кв.м.

*Забележка:
За изпълнение на функциите на Областно звено „Охрана“ – Габрово ще се ползват:
Сутерен – 3 броя помещения с площ 88 кв.м., от които:
-	Инструктажна стая – 30 кв.м.
-	Изолатор за задържани лица – 40 кв.м.
-	Склад – 18 кв.м.

Първи етаж – 4 броя помещения с площ 60 кв.м., от които:
-	Дежурна стая – 15 кв.м.
-	Кабинети – 3 броя х 15 кв.м.

Трети етаж – 1 брой помещение с площ  10 кв.м.:
-	Изолатор за задържани лица – 10 кв.м.

II. Изпраща решението по т. I  на административния ръководител на Окръжен съд – Габрово, за сведение и изпълнение и чрез главния прокурор на Република България на административния ръководител на Окръжна прокуратура – Габрово, за сведение.

6.2.	ВНАСЯ предложението като редовна точка в следващото редовно заседание на Пленума на Висшия съдебен съвет.„

7.ОТНОСНО: Проект на решение за упълномощаване на представляващия Висшия съдебен съвет да подпише споразумения за прекратяване на два броя договори, както и нов договор за предоставяне безвъзмездно на четири броя помещения – публична общинска собственост от масивна сграда, находяща се в гр. Тополовград, ул. „Иван Вазов“ № 2, за нуждите на Териториално отделение – Тополовград към Районна прокуратура – Ямбол.
Приложение: Доклад от Иванка Христова – началник отдел „Управление на собствеността“, дирекция „УССВ“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. Предлага на Пленума на Висшия съдебен съвет да приеме следното решение: 

I.УПЪЛНОМОЩАВА представляващия Висшия съдебен съвет да: 
1. Подпише Споразумение за прекратяване на Договор № 11 от 18.06.2012г. за предоставяне безвъзмездно за управление на част от общински имот – публична общинска собственост, за нуждите на Районна прокуратура – Тополовград, представляващ 3 /три/ броя помещения - № 8а, № 8б, № 8в и коридор № 9 с обща площ 111,77 кв.м., находящи се на II-ри етаж, III-то ниво от масивна сграда в УПИ I, кв. 75 по ПУП на гр. Тополовград, публична общинска собственост /АПОС № 1/18.12.1996г./, ведно с 4,9% идеални части от общите части на сградата.

2. Подпише Споразумение за прекратяване на Договор с рег № 93-00-599/08.12.2015г., за предоставяне безвъзмездно за управление на част от имот – публична общинска собственост, за нуждите на Районна прокуратура – Тополовград, представляващ помещение № 6г, с площ от 34,43 кв.м., с адрес на имота гр. Тополовград, ул. „Иван Вазов“ № 2, находящо се на II-ри етаж, III-то ниво от масивна сграда разположена УПИ I, кв. 75 по ПУП на гр. Тополовград, публична общинска собственост /АПОС № 1/18.12.1996г./.

3. Подпише Договор за предоставяне безвъзмездно право на управление на част от имот – публична общинска собственост на ВСС – Окръжна прокуратура Ямбол, за нуждите на Териториално отделение Тополовград към Районна прокуратура – Ямбол, представляваща 4 /четири/ броя помещения - №8а, № 8б, № 8в, № 6г  и коридор № 9 с обща площ 146,2 кв.м., находящи се на II-ри етаж, III-то ниво от масивна сграда разположена УПИ I, кв. 75 по ПУП на гр. Тополовград, ул. „Иван Вазов“ № 2, притежаваща АПОС № 1/18.12.1996г., за срок от 10 години.

II. Решението по т. I да се изпрати чрез главния прокурор на Република България на административния ръководител на Окръжна прокуратура – Ямбол, за сведение.

7.2. ВНАСЯ предложението като редовна точка в следващото редовно заседание на Пленума на Висшия съдебен съвет.

8.ОТНОСНО: Проект на решение за придобиване на недвижими имоти, находящи се  в гр.Бургас, ж.к. „Славейков“, бул. „Стефан Стамболов“ № 92 и в гр. Сливен, бул. „Георги Данчев“ № 1.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Лидия Кирилова – главен експерт в отдел „Управление на собствеността“, дирекция „Управление на собствеността на съдебната власт”.

8.2. ПРЕДЛАГА на Пленума на Висшия съдебен съвет да приеме следното решение:

УПЪЛНОМОЩАВА представляващия Висшия съдебен съвет /ВСС/ да отправи мотивирано искане до министъра на регионалното развитие и благоустройството за предоставяне безвъзмездно за управление на ВСС недвижими имоти – държавна собственост, находящи се в гр. Бургас, ж.к. „Славейков“, бул. „Стефан Стамболов“ № 92 и в гр. Сливен, бул. „Георги Данчев“ № 1, по реда на Закона за държавната собственост и Правилника за неговото прилагане.

8.3. ВНАСЯ предложението като редовна точка в следващото редовно заседание на Пленума на Висшия съдебен съвет.

9.ОТНОСНО: Проект на решение за упълномощаване на представляващия Висшия съдебен съвет да подпише договор с Община Кнежа за част от недвижим имот – частна общинска собственост, находящ се в гр. Кнежа, ул. „Марин Боев“ № 71, за нуждите на Районна прокуратура – Кнежа.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на Лидия Кирилова – главен експерт в отдел „Управление на собствеността“, дирекция „Управление на собствеността на съдебната власт”.

9.2. ПРЕДЛАГА на Пленума на Висшия съдебен съвет да приеме следното решение:

УПЪЛНОМОЩАВА представляващия Висшия съдебен съвет /ВСС/ да подпише договор с община Кнежа, представлявана от кмета на общината, с който се предоставя на ВСС безвъзмездно право на ползване за срок от 10 /десет/ години на две помещения – частна общинска собственост, находящи се в поземлен имот с идентификатор 37376.1001.4147 с административен адрес на сградата: гр. Кнежа, ул. „Марин Боев“ № 71, а именно: обект с идентификатор 37376.1001.4147.6.27 с площ 16 кв.м. и обект с идентификатор 37376.1001.4147.6.37 с площ 16 кв.м., за нуждите на Районна прокуратура – Кнежа.
9.3. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни

10.ОТНОСНО: Изпълнение на решение по т. 22 от протокол                         № 30/24.07.2019 г. от заседание на Комисия „Бюджет и финанси“.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на Стефка Инджова – директор на дирекция „Управление на собствеността на съдебната власт“ при АВСС.

10.2.1. Дава принципно съгласие по предложението на Комисия „Бюджет и финанси“, взето по Протокол № 30/24.07.2019 г., т. 22, и предлага текстът в частта, касаеща дейността на Комисия „Управление на собствеността“ да се допълни както следва: 
„…, а исканията за обзавеждане на цели сгради, пристройки и надстройки, за обзавеждане след основен ремонт и реконструкция на част от сгради или ново строителство на сгради на съдебната власт, за обзавеждане на архивни помещения да бъдат отправяни към Комисия „Управление на собствеността“.
10.3. Решението по т. 10.2 да се изпрати на Комисия „Бюджет и финанси“, за вземане на окончателно решение.
10.4. След приемане на окончателно решение по т. 10.3, предлага на Комисия „Бюджет и финанси“, да уведоми административните ръководители на органите на съдебната власт, както и ръководителите на НИП и ИВСС.
10.5. За взетото решение да бъде уведомен главния секретар на ВСС.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ